
Nr.6336 din 20 aprilie 2023
                                                          ANUNȚ CONCURS
	
U.A.T. COMUNA SÂNTANDREI, cu sediul în comuna Sântandrei, sat Sântandrei, nr.452, judeţul Bihor, organizează concurs pentru ocuparea unei funcții contractuale vacante în conformitate cu prevederile H.G. nr.1336/28.10.2022, pentru aprobarea Regulamentului-Cadru privind organizarea și dezvoltarea carierei personalului contractual din sectorul bugetar plătit din fonduri publice, după cum urmează:

DENUMIREA POSTULUI: Asistent Medical Comunitar
NUMĂRUL POSTURILOR: 1 post vacant
NIVELUL POSTULUI: funcție contractuală de execuție
COMPARTIMENT/STRUCTURĂ:  Compartiment Asistență Socială
DURATA TIMPULUI DE LUCRU: 8 ore pe zi; 40 de ore pe săptămână
PERIOADA: nedeterminată
Condiţiile generale de participare sunt cele prevăzute de art. 15 la H.G. nr. 1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Pentru a ocupa un post contractual vacant, candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin Hotărârea Guvernului nr. 1336/28.10.2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:
· Studii de specialitate: Școală postliceală sanitară-calificarea asistent medical generalist 
· Certificat de membru al Ordinului Asistenților Medicali Generaliști, Moașelor și Asistenților Medicali din România 
· Adeverință că sunt cu cotizația de membru la zi și nu au abateri de la Codul de etică și deontologie profesională, eliberată de către Ordinul Asistenților Medicali Generaliști, Moașelor și Asistenților Medicali din România în vederea participării la concurs 
· Vechime în specialitatea studiilor: nu este cazul  
Pentru înscrierea la concurs candidații vor depune un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.



Concursul se va organiza conform calendarului următor :
• Perioada de depunere a dosarelor : 21 aprilie – 05 mai 2023, ora 15,30 
• Selecția dosarelor de concurs: în termen de două zile lucrătoare de la data expirării termenului                          de depunere a dosarelor ;
• Proba scrisă: 15 mai 2023, ora 11,00 la sediul instituției Comuna Sântandrei, nr.452, jud.Bihor
• Interviul: în termen de 4 zile lucrătoare de la data susținerii probei scrise ;
• Comunicarea rezultatelor la fiecare probă a concursului se realizează prin afișasre la sediul și pe pagina de internet a autorității sau instituției publice organizatoare a concursului, după caz, în termen de o zi lucrătoare de la data finalizării probei și conține atât punctajul obținut, cât și mențiunea “ admis „ sau „ respins „, după caz. 
•După afișarea rezultatelor obținute la selecția dosarelor de înscriere, proba scrisă și/sau proba practică și interviu, după caz, candidații nemulțumiți pot depune contestație la compartimentul resurse umane sau, după caz, la compartimentul care asigură organizarea și desfășurarea concursului, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și/sau probei practice și al interviului, sub sancțiunea decăderii din acest drept.

Dosarele de concurs se depun la sediul U.A.T.Comuna Sântandrei, Compartimentul Resurse Umane, persoană de contact Adriana AVRAM, tel.0259/468950 
	
BIBLIOGRAFIA/TEMATICA
la concursul organizat în vederea ocupării postului vacant de asistent medical comunitar

· 1. O.U.G. nr.57/2019 privind Codul administrativ, cu modificările şi completările ulterioare cu tematica, Titlul III- personalul contractual din autorităţile şi instituţiile publice din partea a VI-a 
· 2. Constituția României, cu tematica Tilul II, Capitolul II -Drepturile și libertățile fundamentale 
· 3. O.U.G. nr.18/2017 privind asistența medicală comunitară aprobată prin Legea nr.180/2017 cu modificările și completările ulterioare, cu tematica integral ;
· 4. Ghid practic pentru asistența medicală comunitară, București 2012, volum cooordonat de Cristian Vlădescu, Marian Matei, Raluca Sfetcu, cu tematica integral ;
· 5. H.G. nr.324/2019 pentru aprobarea Normelor metodologice privind organizarea,funcționarea si finanțarea activității de asistență  medicală comunitară, cu modificările și completările ulterioare, cu tematica integral;
· 6. O.U.G. nr.144/2008 privind exercitarea profesiei de asistent medical generalist, a profesiei  de moașă si a profesiei de asistent medical, precum si organizarea si  funcționarea Ordinului Asistenților Medicali Generaliști, Moașelor  și Asistenților Medicali din Romania, cu modificările şi completările ulterioare, cu tematica integral ;
· 7. H.G. nr.2/2009 privind adoptarea Codului de etică și deontologie al asistentului medical generalist, al moașei și al asistenului medical din România, cu modificările și completările ulterioare, cu tematica integral ;   
· 8.Urgențe Medico-Chirurgicale -Editura Medicală București 2018 – Lucreția Titircă, cu tematica integral.
	Informații suplimentare se pot obține la telefon: 0259/468950, la adresa de e-mail: resurseumane@primariasantandrei.ro, persoană de contact: Adriana Avram-referent Compartimentul Resurse Umane. 

Primar ,
Ioan MĂRCUȘ

